Hórka wuroć

Hórka wuroć (Persicaria hydropiper, syn.: Polygonum hydropiper) je rostlina ze swójby wuroćowych rostlinow (Polygonaceae).

 Wopis 
Hórka wuroć je jednolětna rostlina, kotraž docpěje wysokosć wot 25 hač do 60 cm.

Łopjena su lancetojte a docpěja dołhosć wot 4 hač do 12 cm.

Kćěje wot julija hač do septembra. Swětłoróžojte abo nazeleń běłe kćenja docpěja dołhosć wot 3 hač do 6 cm a steja w ćeńkich, čumpatych, zwjetša přewisowacych, 4-6 cm dołhich kwětnistwach, při čimž kćenja su po jednym widźomne.

 Wobsahowa maćizna 
Rostlina wobsahuje eteriske wolije.

 Stejnišćo 
Rosće w hrjebach, na brjohach, na žórłach, na lěsnych pućach a na pustych płoninach. Ma radšo mokre, zwjetša małowapnite pódy.

 Podobna družina 
Miła wuroć (Persicaria dubia) ma miły słód.

 Nóžki 

 Žórła 
 Schauer - Caspari: Pflanzenführer für unterwegs, ISBN 978-3-8354-0354-3, 2. nakład, 2008, strona 358, jako podobna družina Wasserpfeffer, Pfeffer-Knöterich (P. hydropiper) pod hesłom Milder Knöterich (Polygonum mite) 
 Spohn, Aichele, Golte-Bechtle, Spohn: Was blüht denn da? Kosmos Naturführer (2008), ISBN 978-3-440-11379-0, strona 40 

Kategorija:Wuroć